Document ID: 31987R4140

ΚΑΝΟΝΙΣΜΟΣ (ΕΟΚ) αριθ. 4140/87 της ΕΠΙΤΡΟΠΗΣ
της 9ης Δεκεμβρίου 1987
για τον καθορισμό των όρων υπαγωγής των γαζών και υφασμάτων για κόσκινα, όχι έτοιμων για χρήση, στη διάκριση 5911^20^00 της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 11,
Εκτιμώντας:
ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου^(2), όπως τροποποιήθηκε τελευταία από τον κανονισμό (ΕΟΚ) αριθ. 3529/87^(3), έχει καθιερώσει το κοινό δασμολόγιο βάσει της ονοματολογίας της σύμβασης της 15ης Δεκεμβρίου 1950 σχετικά με την ονοματολογία για την κατάταξη των εμπορευμάτων στα δασμολόγια
ότι βάσει του κανονισμού (ΕΟΚ) αριθ. 97/69 του Συμβουλίου της 15ης Ιανουαρίου 1969 περί της λήψεως μέτρων για την διαόμορφη εφαρμογή της ονοματολογίας του κοινού δασμολόγιου^(4), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(5), ο κανονισμός (ΕΟΚ) αριθ. 1537/77 της Επιτροπής^(6) έχει καθορίσει τους όρους υπαγωγής των γαζών και υφασμάτων για κόσκινα, όχι έτοιμων για χρήση, στη διάκριση 59.17 Β του κοινού δασμολόγιου
ότι ο κανονισμός (ΕΟΚ) αριθ. 2658/87 έχει καταργήσει και αντικαταστήσει, αφενός, τον κανονισμό (ΕΟΚ) αριθ. 950/68, υιοθετώντας τη νέα δασμολογική και στατιστική ονοματολογία που καλείται συνδυασμένη ονοματολογία, η οποία βασίζεται στη διεθνή σύμβαση σχετικά με το εναρμονισμένο σύστημα περιγραφής και κωδικοποίησης των εμπορευμάτων και, αφετέρου, τον κανονισμό (ΕΟΚ) αριθ. 97/69 ότι, συνεπώς, κρίνεται σκόπιμη, για λόγους σαφήνειας, η αντικατάσταση του κανονισμού (ΕΟΚ) αριθ. 1537/77 από ένα νέο
κανονισμό που λαμβάνει υπόψη τη νέα ονοματολογία καθώς και τη νέα νομική βάση
ότι ο κανονισμός (ΕΟΚ) αριθ. 2658/87 αναφέρει στη διάκριση 5911^20^00 της συνδυασμένης ονοματολογίας τις γάζες και τα υφάσματα για κόσκινα, έστω και έτοιμα για χρήση ότι η υπαγωγή σ'αυτή τη διάκριση των γαζών και υφασμάτων για κόσκινα εξαρτάται από όρους που προβλέπουν οι σχετικές κοινοτικές διατάξεις ότι για τη διασφάλιση της ενιαίας εφαρμογής της συνδυασμένης ονοματολογίας, είναι αναγκαία η θέσπιση διατάξεων για τον καθορισμό αυτών των όρων.
ότι, για την επίτευξη του επιδιωκόμενου σκοπού, η σήμανση που πραγματοποιείται σύμφωνα με ακριβείς τεχνικές ενδείξεις μπορεί να αποτελέσει τη μόνη απαιτούμενη προϋπόθεση
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Η υπαγωγή των γαζών και υφασμάτων για κόσκινα, όχι έτοιμων για χρήση, στη διάκριση 5911^20^00 της συνδυασμένης ονοματολογίας εξαρτάται από τον όρο ότι θα έχουν σημανθεί όπως υποδεικνύεται στο παράρτημα.
ίΑρθρο 2
Ο κανονισμός (ΕΟΚ) αριθ. 1537/77 καταργείται.
ίΑρθρο 3
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 7
3
1